Natalja Matvejeva

Natalja Konstantinovna Matvejeva (vene k. Наталья Константиновна Матвеева; sündinud 23. mail 1986 Moskvas) on Venemaa murdmaasuusataja, kes võistleb põhiliselt sprindis.

Matvejeva on võistelnud rahvusvahelisel tasandil alates 2004. aastast. Ta sai juunioride maailmameistrivõistlustel Kranjis 2006. aastal hõbemedali sprindis.

2017. aasta maailmameistrivõistlustel Lahtis võitis ta sprinditeates koos Julia Belorukovaga hõbemedali.

Esimest korda osales Matvejeva maailma karikasarjas Düsseldorfi etapil 22. oktoobril 2005 vabasprindis, kus ta sai 3. koha. Esimese võidu MK-sarjas sai ta sealsamas kaks aastat hiljem 27. oktoobril vabasprindis.

2009. aasta jaanuaris Whistleris toimunud MK-sarja etapil osutus Matvejeva dopinguproov positiivseks ja talle määrati kaheaastane võistluskeeld.

 Saavutused 

 Maailmameistrivõistlustel 
2017  Lahtis
  hõbemedal sprinditeates (koos Julia Belorukovaga)

 Juunioride maailmameistrivõistlustel 

 2006  Kranjis
  hõbemedal sprindi vabasõidus

 Maailma karikasarjas 

Natalja Matvejeva on osalenud (seisuga 25. veebruar 2019) 119 maailma karikasarja etapil ja jõudnud kolme parema hulka 12 korda, neist kaks korda võitnud.

 Maailma karikasarja etapivõidud 

Jrk-nr Aasta Kuupäev Koht Riik Ala1. 2007 27. oktoober  Düsseldorf    sprint vaba2. 2017 14. jaanuar  Dobbiaco    sprint vaba

 Välislingid 



Kategooria:Venemaa murdmaasuusatajad
Kategooria:Sündinud 1986